**XXXIV. ročník súťaže Poznaj slovenskú reč
pre žiakov základných a stredných škôl s vyučovacím jazykom maďarským
Vyhodnocovacia správa**

Vyučovanie slovenského jazyka a slovenskej literatúry v základných a stredných školách s vyučovacím jazykom maďarským má ústredné postavenie. Prehĺbenie záujmu žiakov o slovenský jazyk podporuje aj jazyková súťaž POZNAJ SLOVENSKÚ REČ, ktorej XXXIII. ročník vyhlásilo Ministerstvo školstva, vedy, výskumu a športu Slovenskej republiky (ďalej MŠVVaŠ SR) v súlade so Smernicou MŠ SR č. 6/2013 s účinnosťou od 6. 2. 2013, ktorou sa mení smernica č. 27/2011 o organizovaní, riadení a finančnom zabezpečení súťaží detí a žiakov škôl a školských zariadení v Slovenskej republike.

Súťaž Poznaj slovenskú reč je jazyková súťaž kategórie A celoštátneho charakteru pre základné a stredné školy s vyučovacím jazykom národnostných menšín. Má postupový charakter a končí sa celoslovenským kolom. Je jednou z foriem dobrovoľnej záujmovej činnosti žiakov, ktorá sa využíva ako dôležitý výchovno-vzdelávací prostriedok v procese skvalitňovania jazykovej pripravenosti žiakov základných a stredných škôl s vyučovacím jazykom maďarským. Realizuje sa každý školský rok. Je určená žiakom základných a stredných škôl s vyučovacím jazykom maďarským, resp. tried s vyučovacím jazykom maďarským v Slovenskej republike (základné školy, stredné školy: gymnáziá, stredné odborné školy) a riadi sa Organizačným poriadkom (ďalej len OP) č. 2013-2469/5694:1-915 zo dňa 06. 02. 2013. Člení sa na štyri kategórie (I. kategória – žiaci 3. a 4. ročníka základnej školy s vyučovacím jazykom maďarským (ďalej ZŠ s VJM); II. kategória – žiaci 8. a 9. ročníka ZŠ s VJM a 3. a 4. ročníka gymnázia s vyučovacím jazykom maďarským (ďalej OGY s VJM) v osemročnom vzdelávacom programe; III. kategória – žiaci 6. a 7. ročníka OGY
a 2. a 3. ročníka gymnázií vo štvorročnom vzdelávacom programe (ďalej G s VJM) a stredných odborných škôl (ďalej SOŠ s VJM) vo štvorročnom vzdelávacom programe; IV. kategória – žiaci 1. až 3. ročníka v trojročnom vzdelávacom programe odboru vzdelávania v strednej odbornej škole s VJM) a súťažné kolá (triedne, školské, obvodné, krajské a celoslovenské kolo). Účasť v súťaži je dobrovoľná a individuálna. Obsahová náplň súťaže vyplýva z jej cieľov, ako aj z cieľov obsiahnutých v platných pedagogických dokumentoch.

Ako aj OP súťaže uvádza, poslaním súťaže je prispieť k vyhľadávaniu talentovaných a nadaných žiakov, podporiť rozvoj ich talentu a napomáhať pri prezentácii ich schopností, rozvíjať ich tvorivé odborno-teoretické vedomosti a schopnosti, vyvolať ich systematický záujem o slovenský jazyk, vytvárať trvalý kladný vzťah k učebnému predmetu slovenský jazyk, viesť ich k samostatnej tvorivej činnosti, upevňovať ich záujem o sebavzdelávanie. Súťaž umožňuje pedagógom spätne využívať získané poznatky na skvalitnenie výchovno-vzdelávacieho procesu. Poslaním súťaže je v neposlednom rade podporiť aj umelecké používanie jazyka v rámci estetických činností.

Cieľom súťaže je rozvíjať najmä sociálne, komunikatívne, osobné, sociálne a občianske kľúčové kompetencie žiakov a kompetencie vnímať a chápať kultúru a vyjadrovať sa nástrojmi kultúry, vhodnou motiváciou vytvoriť a pestovať ich pozitívne postoje k slovenskému jazyku ako druhému jazyku. Špecifickým cieľom súťaže je prehĺbiť záujem žiakov o slovenský jazyk, hlavne o jeho aktívne používanie, ktorý je jedným z podmienok úspešného uplatnenia sa v ďalšom štúdiu a neskôr v zamestnaní, pestovať a posilniť kladný vzťah k slovenskej kultúre, k histórii slovenského národa, k učeniu sa štátneho jazyka, pestovať a posilniť toleranciu k slovenskému národu, upozorniť žiakov na odlišnosti a rovnosti, rozvíjať ich kultivovaný prejav ako prostriedok presadenia samého seba a nadobudnúť sebavedomie pri vystupovaní na verejnosti, rozvíjať ich komunikatívne schopnosti a návyky, aby žiaci získali kvalitnú jazykovú kompetenciu, t. j. schopnosť primerane reagovať v rozličných jazykových situáciách.

Súťaž v I. kategórii pozostáva z prednesu jednej riekanky/vyčítanky a jednej básničky vyžrebovanej zo zoznamu 8 riekaniek/vyčítaniek a 16 básničiek, z reprodukcie vypočutého textu, z čítania krátkeho textu po príprave a zo súvislého rozprávania na danú tému pomocou osnovy vo forme otázok. V II. kategórii pozostáva z reprodukcie vypočutého textu, z čítania krátkeho textu po príprave, zo samostatnej  tvorby stručného súvislého textu z daných slov a jeho ústneho prednesu a zo súvislého rozprávania na danú tému bez použitia osnovy.
V III. kategórii pozostáva z reprodukcie vypočutého populárno-náučného textu, zo samostatnej tvorby textu úvahového charakteru a jeho ústneho prednesu a zo samostatnej tvorby textu pomocou vytypovaných slov a jeho ústneho prednesu. Vo IV. kategórii pozostáva z interpretácie vypočutého textu, zo samostatnej tvorby textu opisného charakteru a jeho ústneho prednesu a zo samostatnej tvorby textu pomocou vytypovaných slov a jeho ústneho prednesu.

Celkový výkon súťažiacich sa vo všetkých kategóriách hodnotí bodovou hodnotou, na základe ktorej sa súťažiaci zaraďujú do jedného zo zlatého, strieborného alebo bronzového pásma.

Dokumenty súťaže a formuláre k správe a vyhodnoteniu postupových kôl sa nachádzajú na webovom sídle Štátneho pedagogického ústavu (http://www.statpedu.sk/sk/Sutaze/Poznaj-slovensku-rec.alej).

Gesciou súťaže je od roku 2010 poverený Štátny pedagogický ústav a na päťročné funkčné obdobie bola 20. januára 2014 menovaná ministrom celoštátna komisia súťaže. V celoštátnej komisii sú zastúpené všetky kraje, v ktorých sa realizujú nižšie postupové kolá súťaže, je zastúpený gestor a okresný úrad, zodpovedný za organizáciu celoslovenského kola.

Zloženie celoštátnej komisie súťaže je nasledovné:

Predseda: PaedDr. Anita Halászová, Štátny pedagogický ústav, Pluhová 8, P. O. Box 26, 830 00 Bratislava 3

Tajomník: PaedDr. Rozália Bezáková, Okresný úrad Nitra, odbor školstva, Štefánikova trieda 69, 949 01 Nitra

Členovia: Mgr. Andrea Döményová, Štátny pedagogický ústav, Pluhová 8, P. O. Box 26, 830 00 Bratislava 3

Mgr. Zuzana Kontárová, Spojená škola s VJM, Lichnerova 71, 903 01 Senec

Mgr. Silvia Patassyová, ZŠ Z. Kodálya s VJM, Komenského ul., 929 01 Dunajská Streda

PaedDr. Ladislav Bopkó, Gymnázium P. Pázmánya s VJM, Letomostie 3,
940 61 Nové Zámky

PaedDr. Rózsa Skabela, Regionálne pracovisko MPC, Horná 97, 975 46 Banská Bystrica

Mgr. Jana Košútová, SPŠ strojnícka, Komenského 2, 040 01 Košice

V školskom roku 2013/2014 sa postupové kolá súťaže uskutočnili v zmysle organizačného poriadku Čl. 8. Podľa údajov obvodných úradov v sídle kraja sa realizovali oproti minulému roku skôr: triedne a školské kolá do 10. februára 2014, obvodné kolá pre I. a II. kategóriu do 15. marca 2014 a krajské kolá pre všetky kategórie do 20. apríla 2014.

Žiaľ, naďalej sa zmenšuje záujem zo strany žiakov učebných odborov stredných odborných škôl zúčastniť sa tejto súťaže, napriek tomu, že sa súťaže vo IV. kategórii zúčastnili žiaci z Nitrianskeho aj Banskobystrického kraja. V tabuľkách nižšie uvádzame základné údaje o krajských kolách.

|  |  |  |  |  |  |  |
| --- | --- | --- | --- | --- | --- | --- |
| kraj | I. kategória | Počet škôl | Počet žiakov | II. kategória | Počet škôl | Počet žiakov |
| Bratislavský | 4 | 4 | 3 | 6 |
| Trnavský | 5 | 6 | 5 | 6 |
| Nitriansky | 8 | 9 | 7 | 8 |
| Banskobystrický | 4 | 6 | 5 | 6 |
| Košický | 6 | 6 | 4 | 4 |
| **spolu** | **27** | **31** | **24** | **30** |

|  |  |  |  |  |  |  |
| --- | --- | --- | --- | --- | --- | --- |
| kraj | III. kategória | Počet škôl | Počet žiakov | IV. kategória | Počet škôl | Počet žiakov |
| Bratislavský | 1 | 6 | 0 | 0 |
| Trnavský | 7 | 9 | 0 | 0 |
| Nitriansky | 15 | 19 | 6 | 7 |
| Banskobystrický | 5 | 5 | 1 | 1 |
| Košický | 5 | 7 | 0 | 0 |
| **spolu** | **33** | **46** | **6** | **8** |

Celoslovenské kolo súťaže vo všetkých kategóriách sa uskutočnilo v Nových Zámkoch v Strednej odbornej škole stavebnej v dňoch 4. – 6. júna 2014 pod záštitou Okresného úradu (ďalej OÚ) v Nitre a koordinátorky súťaže PaedDr. Rozálie Bezákovej. Organizačným zabezpečením bola poverená Stredná odborná škola stavebná na Nitrianskej ceste 61 v Nových Zámkoch.

Ubytovanie súťažiach, pedagógov, porotcov a hostí bolo zabezpečené v ubytovacom zariadení školy. Vďaka pána riaditeľa školy Ing. Štefana Száraza a jej kolegov súťaž a sprievodné programy boli po stránke organizačnej, personálnej a materiálno-technickej na vynikajúcej úrovni. Celoslovenské kolo súťaže bolo nielen o odovzdávaní vedomostí, o vyjadrení schopností žiakov a študentov, ale i o poznávaní a poznaní. Vďaka organizátorom mala súťaž aj tento rok kvalitnú prípravu, hladký priebeh aj kvalitný sprievodný program, ktorý obohatil súťažiacich po stránke odbornej, umeleckej i duchovnej. Súťažiaci so svojimi pripravujúcimi pedagógmi mohli absolvovať prehliadku mesta s odbornou prednáškou a navštíviť Vodný mlyn v Kolárove.

Slávnostného vyhlásenia výsledkov sa zúčastnil aj zástupca primátora mesta **.**

Do celoslovenského kola postúpili a súťažili žiaci, ktorí sa umiestnili na 1. až 3. mieste krajských kôl.

V tabuľkách nižšie a v prílohe uvádzame základné údaje a informácie o celoslovenskom kole.

|  |  |  |  |  |  |  |
| --- | --- | --- | --- | --- | --- | --- |
| kraj | I. kategória | Počet škôl | Počet žiakov | II. kategória | Počet škôl | Počet žiakov |
| Bratislavský | 3 | 3 | 3 | 3 |
| Trnavský | 2 | 2 | 2 | 2 |
| Nitriansky | 3 | 3 | 3 | 3 |
| Banskobystrický | 2 | 3 | 3 | 3 |
| Košický | 3 | 3 | 3 | 3 |
| **spolu** | **13** | **14** | **14** | **14** |

|  |  |  |  |  |  |  |
| --- | --- | --- | --- | --- | --- | --- |
| kraj | III. kategória | Počet škôl | Počet žiakov | IV. kategória | Počet škôl | Počet žiakov |
| Bratislavský | 2 | 3 | 0 | 0 |
| Trnavský | 2 | 3 | 0 | 0 |
| Nitriansky | 3 | 3 | 2 | 2 |
| Banskobystrický | 1 | 1 | 0 | 0 |
| Košický | 2 | 3 | 0 | 0 |
| **spolu** | **10** | **13** | **2** | **2** |

Úroveň súťaže v jednotlivých kategóriách celoslovenského kola súťaže zhodnotili predsedovia odborných komisií nasledovne:

I. kategória

Členovia poroty I. kategórie:

Predsedníčka: PaedDr. Anita Halászová (Štátny pedagogický ústav v Bratislave)

Členovia: PaedDr. Piroška Szalayová (Základná škola s VJM, Mierovo) a Mgr. Anita Horváth (Základná škola s materskou školou s VJM, Tomášikovo)

I. kategórie sa zúčastnilo z piatich krajov Slovenskej republiky 14 žiakov (8 dievčat,
6 chlapci) – 1. – 3. miesto z krajského kola súťaže. Okrem jedného všetci súťažiaci boli štvrtákmi. Súťaž bola rozdelená do štyroch častí: a) prednes riekanky, vyčítanky, básne vyžrebovanej zo zoznamu, b) reprodukcia vypočutého textu (Jana Belašičová: Pieseň), c) čítanie krátkeho textu po príprave (Jana Belašičová: Pieseň) a d) súvislé rozprávanie na jednu z daných 5 tém (Deň v zoologickej záhrade, Moje „naj“ zážitky zo školy, Chystáme sa na prázdniny, Odporúčal/Odporúčala by som mojim priateľom, Deň detí v našej škole).

Na prvých dvoch miestach sa umiestnili chlapci: víťazom 1. kategórie sa stal so 76,60 bodmi Norbert Kuzma zo ZŠ Mihálya Tompu s VJM v Rimavskej Sobote, ktorého do súťaže pripravovala Mgr. Judit Kovács. Na druhom mieste so 73,60 bodmi sa umiestnil Máté Sántha zo ZŠ Zoltána Kodálya s VJM v Dunajskej Strede, ktorého pripravovala Mgr. Andrea Zsigrai. Mia Fotulová zo ZŠ a G s VJM Sándora Máraiho v Košiciach, ktorú pripravovala do súťaže Monika Tóthová, so 73,30 bodmi obsadila v súťaži tretie miesto. Výsledky všetkých súťažiacich I. kategórie uvádzame v prílohe.

Odborná porota konštatovala, že úroveň súťaže 1. kategórie bola porovnateľná s výkonmi za posledné roky. Výkony súťažiacich boli veľmi vyrovnané. Žiaci boli veľmi dobre pripravení aj po jazykovej stránke, boli kreatívni a dokázali pohotovo reagovať aj na otázky poroty. Najlepšie výkony podávali v časti čítanie. Všetci čítali plynule a presne, menšie nedostatky sme pozorovali v tempe, výslovnosti a v artikulácii. V časti reprodukcie textu dokázali súťažiaci bez problému reprodukovať krátky neznámy text. Súťažiaci mali slovnú zásobu primeranú veku, dokázali tvoriť súvislý ústny prejav na vybranú tému, ale veľmi nevyužívali rozmanité vetné modely. Najslabšie výkony podali súťažiaci v časti tvorby ústneho prejavu na vybranú tému. Najviac súťažiacich (8 žiakov) sa rozhodlo pre tému Deň detí v našej škole, traja si vybrali tému Deň v zoologickej záhrade, dvaja tému Chystáme sa na prázdniny a jeden súťažiaci tému Moje „naj“ zážitky zo školy. Ani jeden súťažiaci nevybral tému Odporúčal/Odporúčala by som mojim priateľom. Žiaci vychádzali z východiskových textov, ale použili aj naučené vety.

Na spoločnom vyhodnotení odborná porota pochválila súťažiacich za ich vynikajúce výkony a poďakovala sa i učiteľom za prípravu žiakov.

Každý súťažiaci sa umiestnil v jednom z pásiem. Do bronzového pásma sa dostali 3 súťažiaci, najviac (10) súťažiacich sa umiestnilo v striebornom pásme a len víťaz kategórie postúpil až do zlatého pásma. V priemere dosiahli trochu menej bodov ako v minulom roku, len 64,66 bodov z maximálneho počtu bodov 86.

II. kategória

Členovia poroty II. kategórie:

Predsedníčka: Mgr. Andrea Döményová (Štátny pedagogický ústav v Bratislave)

Členovia: Mgr. Silvia Patassyová (Základná škola Zoltána Kodálya s VJM, Dunajská Streda) a Mgr. Monika Hamarová (Základná škola P. Pazmanya, Šaľa)

Do celoslovenského kola z krajských kôl postúpilo 14 žiakov (10 dievčat a 4 chlapci), ktorí sa umiestnili na 1. až 3. mieste. Úlohy súťaže pre II. kategóriu boli nasledovné: a) reprodukcia vypočutého textu (ľudová povesť: Zakliata Katarína na Branči) b) čítanie krátkeho textu po príprave (úryvok: Paulína Prášilová: Na ľavé líce), c) samostatná tvorba stručného súvislého textu z daných slov (vŕtať, dovolenka, osoba, prázdny, -á, -é, medový, -á, -é, dýchať, chytiť/chytať) a d) súvislé rozprávanie na jednu z daných 5 tém (Čistota – pol zdravia, Moderná technika – počítač a internet – pro a kontra, Miesto, kde by som chcel/chcela bývať, Dostal/Dostala som živý darček, Sviatky v našej rodine).

Víťazkou II. kategórie sa stala Vivien Krištófová zo ZŠ RKC s VJM v Rožňave s 95,30 bodmi, ktorú pripravovala Mgr. Gabriela Gyenesová. Na druhom mieste sa umiestnila Karolína Búsová zo ZŠ s VJM v Pohraniciach s 92,00 bodmi žiačka Mgr. Árpáda Horvátha. Tretie miesto s 88,30 bodmi získala Lujza Kovácsová zo ZŠ v Veľkom Cetíne, ktorú pripravovala PaedDr. Melinda Csiffáryová. Výsledky všetkých súťažiacich II. kategórie uvádzame v prílohe.

Porota skonštatovala, že celková úroveň bola veľmi vyrovnaná, v porovnaní s predchádzajúcimi rokmi stále veľmi dobrá. Pri reprodukcii preukázali všetci, že textu porozumeli, veľmi výstižne a presne reprodukovali vypočutý text. Súťažiaci mali bohatú slovnú zásobu, nikto nemal problém s jazykovou správnosťou. Pri čítaní sa javili len menšie nedostatky, a to v tempe. Porota konštatovala, že žiaci čítali lepšie ako v predchádzajúcich ročníkoch súťaže, avšak menej výrazne. Pri tvorbe súvislého textu z daných slov väčšina súťažiacich použila všetky slová. Svoje myšlienky sformulovali gramaticky správne, mali bohatú slovnú zásobu, dbali na kompozíciu textu a boli veľmi kreatívni. Pri poslednej úlohe si mohli vybrať z piatich tém. Šiesti si vybrali tému „Dostala/a som živý darček“. Štyria si zvolili tému „Miesto, kde by som chcel/a bývať“, dvaja súťažiaci si vybrali tému „Moderná technika – počítač a internet – pro a kontra“, jedna žiačka si zvolila tému „Čistota – pol zdravia“ a jedna žiačka si vybrala tému „Sviatky v našej rodine“. I v tejto časti boli žiaci veľmi kreatívni, dokázali, že vedia nielen jazykovo správne a plynule rozprávať o danej téme, ale kládli dôraz aj na kompozíciu textu a na výber slovnej zásoby. S plynulosťou prejavu nikto nemal problém.

Na vyhodnotení porota pochválila súťažiacich za ich vynikajúce výkony a poďakovala sa i učiteľom za prípravu žiakov.

Všetci žiaci boli zaradení do niektorého pásma: 3 žiaci sa dostali do zlatého, 7 do strieborného a 4 do bronzového pásma. V priemere dosiahli 83,26 bodov z maximálneho počtu bodov 100, čo je o 3 body slabší priemer ako pred rokom.

III. kategória

Členovia poroty III. kategórie:

Predsedníčka: Mgr. Marta Mészárosová (Súkromné gymnázium s VJM, Dunajská Streda)

Členovia: PaedDr. Patrik Šenkár, PhD. (PF UJS v Komárne) a PhDr. Ildikó Tóthová (Gymnázium Á. Vámbéryho s VJM, Dunajská Streda)

Do súťaže postúpilo 15 študentov, z nich sa dvanásti (5 dievčat) prezentovali. Súťaž
v III. kategórii pozostáva: a/ z interpretácie vypočutého populárno-náučného textu (Magické plátno), b/ zo samostatnej tvorby textu úvahového charakteru (Zamestnanie, Rodina a spoločnosť, Vzdelávanie a práca, Človek a spoločnosť, medziľudské vzťahy, komunikácia, Mládež a jej svet) a jeho ústneho prednesu, c/ zo samostatnej tvorby textu pomocou vytypovaných slov (zľaknúť sa, okuliare, nikto, výnimočný, -á, -é, strýkov/strýkova/strýkovo, trikrát, poznámka, ochotne, porovnať, včera) a jeho ústneho prednesu.

Na prvom mieste sa umiestnil Adam Pál, žiak PaedDr. Tímei Benkő z Gymnázia P. Pázmáňa s VJM v Nových Zámkov s 74,33 bodmi. Na druhom a treťom mieste sa umiestnili tiež chlapci: Tamáš Zagiba z Gymnázia P. J. Šafárika v Rožňave so 73,00 bodmi (žiak Mgr. Štefana Koháriho) a Michal Pásztor, žiak szová, žiačka Judit Balogh z Gymnázia a základnej školy S. Máraiho s VJM v Košiciach so 72,33 bodmi. Výsledky všetkých súťažiacich III. kategórie uvádzame v prílohe.

Celoslovenská súťaž v III. kategórii prebehla podľa platných predpisov a pravidiel. V priebehu súťaže sa nevyskytli žiadne rušivé momenty. Odborná komisia konštatovala, že jazyková pripravenosť súťažiacich bola na veľmi dobrej úrovni. Žiaci zvládli najlepšie prvú časť – reprodukciu textu, v ktorom bolo veľmi veľa informácií, napriek tomu ho dokázali zreprodukovať do najmenších detailov. Pri druhej časti − tvorby samostatnej úvahy na vylosovanú tému porota zistila, že žiaci majú veľmi bohatú slovnú zásobu. V tretej časti, v ktorej mali žiaci vytvoriť text pomocou 10 vytypovaných slov, sa im celkom nevydaril. Odborná komisia bola toho názoru, že čas na prípravu takéhoto textu je krátky. Objavili sa menšie štylistické, gramatické a výslovnostné nedostatky. V budúcnosti je potrebné v príprave na súťaž venovať viac pozornosti zvukovej stránke jazyka.

V III. kategórii každý dosiahol aspoň strieborné pásmo. Šiesti sa umiestnili v zlatom pásme. Súťažiaci tejto kategórie dosiahli v priemere 69,66 bodov z maximálneho počtu bodov 80, čo je zlepšenie o 8 bodov oproti minuloročnému priemeru. Porota skonštatovala, že súťaž bola na výbornej úrovni.

IV. kategória

Členovia poroty IV. kategórie:

Predsedníčka: Mgr. Ildikó Paučová (SOŠ RV s VJM, Dunajská Streda)

Členovia: PhDr. Martina Fichnová (SOŠ stavebná, Nové Zámky) a Mgr. Erik Sokol (SPŠ s VJM Komárno)

Do celoslovenského kola postúpili štyria žiaci zo Slovenskej republiky ale súťaže sa zúčastnili len dvaja. V prvej časti súťažiaci interpretovali vypočutý text s názvom Odkrývanie našej prírody a človeka z knihy L. Švihrana 1000 plus 1 slovenských naj. Druhá časť pozostávala z tvorby ústneho prejavu na témy Odborné predmety počas štúdia, Práca v školskej dielni/stredisku praktického vyučovania, Na odbornom výcviku, Moje plány do budúcnosti ohľadom mojej profesie, Môj učebný odbor. Tretia časť obsahovala samostatnú tvorbu textu použitím piatich slov rozličného slovného druhu (získať, výnimočný, -á, -é, nálada, nízko, ôsmy, -a, -e).

Na 1. mieste s 51,33 bodmi sa umiestnil podobne ako v minulom roku, Csaba Hakala zo Strednej odbornej školy v Kravanoch nad Dunajom, ktorého pripravovala Mgr. Gyöngyi Kollár. Na 2. mieste sa s 50,70 bodmi umiestnil Patrik Szolár zo SOŠ stavebnej v Nových Zámkoch, ktorého pripravovala Mgr. Ingrid Braunfeldová. Výsledky všetkých súťažiacich IV. kategórie uvádzame v prílohe.

Súťažiaci IV. kategórie podľa bodového ohodnotenia dosiahli priemerné výsledky i keď rozdiely neboli markantné. Prvú úlohu (interpretácia textu) považovali súťažiaci za náročnú
z hľadiska obsahu aj z hľadiska rozsahu. V ďalších súťažných úlohách najviac odborná komisia absentovala naplnenie časovej dotácie. Všetky prejavy boli výrazne pod časovým limitom. V gramatickej oblasti nedostatky porota zaregistrovala v oblasti používania gramatických rodov, v lexikálnej oblasti výskyt hovorových slov v interpretácii odborného textu. Plynulosť jazykového prejavu bola v mnohých prípadoch narušená improvizovanou štylizáciou.

Úroveň súťaže IV. kategórie bola na slabšej úrovni. Súťažiaci sa umiestnili len v bronzovom pásme, ich výkony boli na približne rovnakej úrovni, čo vidieť aj na celkových výsledkoch. Súťažiaci tejto kategórie dosiahli v priemere 50,01 bodov z maximálneho počtu bodov 80, čo je slabší priemer oproti minulému ročníku.

**Záver:**

Členovia porôt všetkých postupových kôl vysoko hodnotili prácu pedagógov, ktorí sa venujú príprave žiakov na súťaž Poznaj slovenskú reč, ich prístup k práci a k vyučovaniu slovenského jazyka. Pedagógovia, ktorí sa venovali celý rok systematickej príprave žiakov na súťaž a ich žiaci postúpili do celoslovenského kola, prevzali z rúk ďakovný list riaditeľa Štátneho pedagogického ústavu a predsedníčky celoštátnej komisie súťaže. Ďakovný list dostali organizátori za výbornú prípravu a realizáciu celoslovenského kola a členovia odborných komisií, ktorí sa podieľali na hodnotení žiackych výkonov.

Za kvalitné personálne, materiálne, organizačné a obsahové zabezpečenie patrí vďaka Krajským školským úradom v Bratislave, Trnave, Nitre, Banskej Bystrici a Košiciach, centrám voľného času, všetkým organizátorom obvodných a krajských kôl a organizátorom celoslovenského kola, pracovníčke Odboru školstva OÚ v Nitre, PaedDr. Rozálii Bezákovej a kolektívu Strednej odbornej školy stavebnej na Nitrianskej ceste v Nových Zámkoch.

Celoštátna komisia súťaže konštatovala, že aj XXXIV. ročník súťaže Poznaj slovenskú reč mal kvalitnú úroveň zásluhou súťažiacich, pedagógov a organizátorov tejto súťaže. Členovia všetkých odborných komisií vysoko hodnotili prácu pedagógov, ktorí sa venujú príprave žiakov na súťaž Poznaj slovenskú reč, ich prístup k práci a k vyučovaniu slovenského jazyka; konštatovali, že celoslovenská súťaž Poznaj slovenskú reč mala kvalitnú úroveň aj zásluhou organizátorov tejto súťaže, ktorým patrí vďaka a uznanie. Poďakovanie patrí aj všetkým súťažiacim za dôslednú prípravu na súťaž.

O poslaní a cieľoch súťaže a špeciálne o celoslovenskom kole informoval verejnoprávny Rozhlas a televízia Slovenska (Rádio Patria v raňajšom vysielaní 2. 6. 2014, STV2 v Správach – Hírek 6. 6. 2014 a v Maďarskom magazíne 11. 6. 2014).

Výsledkové listiny z celoslovenského kola súťaže sú zverejnené na webovom sídle Štátneho pedagogického ústavu.

Ohlasy:

<http://www.zssoskn.edu.sk/index.php/predmetove-komisie/slj-mjl-on-dej-ev/252-poznaj-slovensku-rec-skolska-sutaz>

https://www.facebook.com/events/770397819651210/?ref=22

http://tmrg.sk/?p=267

http://www.moldava.sk/?id=20&akt\_id=1171

http://www.comgim.sk/sk/

http://www.comgim.sk/sk/2014/04/15/kituno-eredmeny-az-ismerd-a-szlovak-nyelvet-verseny-keruleti-fordulojaban/

http://www.hirek.sk/itthon/20140612181531/Szlovak-nyelvi-verseny-dontojet-tartottak-Ersekujvarban.html

http://www.rtvs.sk/televizia/program/detail/93/spravy-hirek/archiv?date=06.06.2014

http://www.rtvs.sk/tv.programmes.detail/archive/119?date=11.06.2014

http://www.juniorbb.sk/index.php?act=spsr

**Fotografie zo súťaže:**

http://www.rcm.sk/sk/show/1041-psr-13-14

http://www.szenczigsz.sk/sk/index.php?action=gallery&id=138

**Odporúčania** Celoštátnej komisie súťaže Poznaj slovenskú reč:

1. Priebežne inovovať organizačný poriadok súťaže v zmysle platnej legislatívy a na základe pripomienok pedagógov.
2. Priebežne inovovať obsahovú náplň jednotlivých kategórií na základe pripomienok pedagógov.
3. Organizovať odborný seminár pre komisie a porotcov postupových kôl a kategórií súťaže.
4. Prehodnotiť nízku účasť základných škôl s ročníkmi 1. – 4., resp. lepšie propagovať súťaž v týchto školách.
5. Prehodnotiť nízku účasť žiakov učebných odborov SOŠ vo IV. kategórii, resp. lepšie propagovať súťaž u týchto žiakov.
6. Zosúladiť termín celoslovenského kola súťaže s ostatnými súťažami na národnej a medzinárodnej úrovni. Podľa možnosti celoslovenské kolo súťaže realizovať v skoršom termíne.
7. Pokračovať v propagácii súťaže v médiách.
8. Intenzívnejšie spolupracovať s odbormi školstva okresných úradov v sídle krajov.
9. V spolupráci s odbormi školstva okresných úradov v sídle krajov účinnejšie informovať školy o zmenách v súťaži.
10. Monitorovať dôkladné dodržiavanie organizačného poriadku a obsahovej náplne súťaže v postupových kolách, na nižšie postupové kolá delegovať členov celoštátnej komisie.
11. Spracovať údaje týkajúce sa súťaže Poznaj slovenskú reč z dotazníkov učiteľa a informovať o zisteniach pedagogickú verejnosť.

Bratislava 20. júla 2014 PaedDr. Anita Halászová

predseda Celoštátnej komisie súťaže Poznaj slovenskú reč

Štátny pedagogický ústav